alexandrainst/scandi-wiki huggingface dataset:
Erik Steineger

Erik Steineger (født 12. juni 1949) er en norsk lærebokforfatter, lektor og miljøverner. Han har utgitt et titalls lærebøker i naturfag, biologi og miljøvern. Han er cand. real. med hovedfag i biologi (etnobotanikk i Nepal) og har arbeidet ved Foss videregående skole i Oslo. I 2011-2015 var han styreleder i Det faglitterære Fond, som forvaltes gjennom Norsk faglitterær forfatter- og oversetterforening, og han har vært nestleder i WWF-Norge.

Steineger har tidligere arbeidet i Miljøverndepartementet, Norges Naturvernforbund, WWF-Norge og SABIMA. Han var blant initiativtakerne til FIVAS (1988) og Regnskogsfondet (1989).

Han har bl a skrevet læreverkene Miljø og konflikter (1994, med Rune Ottosen), Globus naturfag 5-7 (2006-08, med Else B. Johansen), Natur og univers 1-3 (2006-08, med Kirsten Fiskum), Nova 8-10 (2013, med Andreas Wahl) og Naturfag fra Cappelen Damm 8-10 (2021, med Andreas Wahl)

Eksterne lenker 

 Panikk på fjellhylla - Artikkel i Harvest.as om hovedfagsarbeidet i Nepal
 Ut og telle arter - Bokessay i Prosa om biomangfold 

Norske lærebokforfattere
Norske lektorer
Norske miljøvernere
Norske biologer
Fødsler i 1949
Liste over statsledere i 1839



Amerika

Europa

Montenegro (under osmansk overhøyhet til 1878) – Petar II Petrović-Njegoš, fyrstebiskop (Vladika) av Montenegro (1830–1851)

Oseania

 Huahine – Teri'itaria II, dronning av Huahine (1815–1852)
 Samveldet Pitcairn – Joshua Hill, president av Pitcairn (1832–1838)
 Rapa Nui – King Nga'ara, konge av Rapa Nui (1835–1869)

Eksterne lenker 
 rulers.org

1839
Granada CF

Granada Club de Fútbol, S.A.D. er en spansk fotballklubb basert i byen Granada i provinsen med samme navn. Klubben ble grunnlagt i 1931 og lagets draktfarger er hvite med røde vannrette striper og blå shorts, mens bortedraktene er helhvite med blå detaljer. Granada CF spiller sine hjemmekamper på Estadio Nuevo Los Cármenes.

Historie 
Klubben ble grunnlagt under navnet Recreativo de Granada i april 1931. Den rykket opp til Primera División for første gang i 1941/1942-sesongen, og frem til 1980-tallet holdt klubben seg i de to øverste divisjonene. Granada CF hadde sin storhetstid på 1970-tallet, hvor de blant annet fikk to sjetteplasseringer i serien, både i 1971/1972-sesongen og 1973/1974-sesongen. Dette er også deres hittil beste serieplassering.

Klubbens beste sportslige prestasjon var da de spilte seg frem til finalen i Copa del Generalísimo (forgjengeren til Copa del Rey) i 1959, hvor de til slutt tapte finalen 1–4 mot FC Barcelona på Santiago Bernabéu Stadion. Utover 1980-tallet og inn i det neste tiåret falt klubben nedover i seriesystemet og spilte både i Segunda División B (nivå 3) og Tercera División (nivå 4).

Etter mer eller mindre å ha stabilisert seg i Segunda División B på 2000-tallet fikk Granada CF økonomiske problemer og ble reddet fra konkurs i 2009 gjennom en partnerskapsavtale med den italienske klubben Udinese Calcio. Sesongen etter rykket Granada CF opp igjen til Segunda División, 22 år etter de rykket ned fra den, dette ved hjelp av lånte spillere fra Udinese. Klubben rykket opp igjen til Primera División sommeren 2011 etter å ha slått ut både Celta de Vigo og Elche CF i playoffspill.

Meritter 
 Segunda División: (3) 1940/1941, 1956/1957, 1967/1968
 Segunda División B: (3) 1982/1983, 1999/2000, 2009/2010
 Tercera División: (3) 1933/1934, 2003/2004, 2005/2006

Spillerstall 
Oppdatert 26. oktober 2022.

Utlånte spillere

Kjente spillere med tilknytting til klubben 
  Jesús Capitán
  Heriberto Herrera
  Ladislao Mazurkiewicz
  Pahíño
  Pirri
  Enrique Porta
  Odion Jude Ighalo

Referanser

Eksterne lenker 
 
 Klubbens offisielle nettsider

Fotballag i Spania
Fotballag etablert i 1931
Granada
Espen Enger Halvorsen

Espen Enger Halvorsen (født 10. mai 1990) er en norsk skihopper som representerer Eidsvold Værks Skiklub / Lillehammerhopp.

Han vant gull i laghopp (normalbakke) ved NM på ski 2011, sammen Kim René Elverum Sorsell, Rune Velta og Tom Hilde.

Referanser

Eksterne lenker 
 
 Juniorhoppteam – Espen Enger Halvorsen

Norske skihoppere
Norgesmestere
Emil Abrahamsen

Emil Abrahamsen (1875–1964) var norsk kunstmaler, hovedsakelig med maleri fra Jæren.  

Abrahamsen var i 1900 elev av Sigurd Moe i Stavanger.  I 1920 var han også elev av André Lhote på Académie Moderne i Paris.  

Etter studiet i utlandet slo Abrahamsen seg ned for godt utenfor Stavanger.  Han hentet motivene hovedsakelig fra Jæren: Gamle hus, åkrer og marker, overgrodde trær.   Han hadde en stor og omfattende produksjon.  Maleri av Abrahamsen er i eie av Rogaland Kunstmuseum,  Rasmus Meyers samlinger, Haugesund Billedgalleri, Sandnes Kunstforening og Christiansands Kunstforening.

Abrahamsen debuterte på De unges utstilling i Kristiania i 1906.  Han deltok på Høstutstillingen første gang i 1908.  Senere hadde han en rekke separatutstillinger og bidrag til kollektivutstillinger.

Separatutstillinger 

 Stavanger Kunstforening 1907, 1909,1915, 1916, 1918, 1919, 1935, 1941, 1942, 1950, 1953, 1957
 Bergens Kunstforening 1908
 Christiansands Kunstforening 1918
 Haugesunds Kunstforening 1950  
 Stavanger Kunstforening minneutstilling 1966

Utvalg av kollektivutstillinger 

 De unges utstilling, Kristiania, 1906
 Kristiania Kunstforening 1907, 1908
 Blomqvist Kunsthandel, Oslo, 1907, 1912 
 Høstutstillingen 1908, 1916, 1933, 1938, 1957
 Vestlandsutstillingen  1926, 1948, 1951, 1955, 1956
 Vennskapsbyutstilling. Stavanger, Esbjerg, Eskilstuna, Jyväskyla 1953 – 54; 
 Rogalands kunst gjennom 100 år, Stavanger Kunstforening 1965
 Rogalandsmalere, Stavanger Kunstforening 1969
 Stavanger sett med kunstnerøyne, Stavanger Kunstforening 1975.

Referanser

Eksterne lenker 
 Galleri Amare.  Om Emil Abrahamsen.  Besøkt 31. desember 2011.

Litteratur 

 

Norske malere
Personer fra Stavanger kommune
Fødsler i 1875
Dødsfall i 1964
Oliver/Dawson Saxon

Oliver/Dawson Saxon er et britisk heavy metal-band, stiftet i 1995 av de tidligere Saxon-medlemmene Graham Oliver og Steve Dawson.

Medlemmer 
 John Ward – vokalist
 Graham Oliver – gitarist
 Haydn Conway – gitarist
 Steve Dawson – bassist
 Paul Oliver – trommeslager

Utgivelser 
 Victim You (under navnet Son of a Bitch) (1996)
 Re://Landed (Live) (2000)
 Rock Has Landed It's Alive (DVD) (2002)
 The Second Wave: 25 Years of NWOBHM (med Girlschool og Tygers of Pan Tang) (2003)
 It's Alive (Live) (2003)

Eksterne lenker 
 

Britiske heavy metal-band
Britiske tradisjonell metal-band
Hardrockgrupper
Band etablert i 1995
Inntrøndelagen

Inntrøndelagen var en avis utgitt i Steinkjer fra 23. mars 1900 til 29. mai 1940. Avisen var en videreføring av Mjølner, og var et organ for partiet Venstre. Under andre verdenskrig ble avisens redaksjon bombet, og man etablerte et samarbeid med hovedkonkurrenten Nord-Trøndelag og Nordenfjeldske Tidende, fellesavisen Nord-Trøndelag og Inntrøndelagen. Samarbeidet ble varig, og i 1952 ble avisen omdøpt til Trønder-Avisa.

Redaktører 
Olav Hougen 1926–1940
A. Hjellbakke 1922–1926
Nils Urdal, John A. Schefte, Bjarne Wendelbo og Edvard Vekre 1919–1922
Johannes Kjesbu 1912–1918
Michael B. Olsen 1909–1912
Jon Engum 1900–1909

Eksterne lenker 
 
 www.inntrondelagen.no

Nedlagte aviser i Nord-Trøndelag
Steinkjers historie
Aviser etablert i 1900
Aviser nedlagt i 1940
FC Lausanne-Sport

Football Club Lausanne-Sports er en sveitsisk fotballklubb basert i byen Lausanne i kantonen Vaud. Klubben ble grunnlagt i 1896 og lagets draktfarger er blå med hvite detaljer, mens bortedraktene er hvite med blå detaljer. FC Lausanne-Sports spiller sine hjemmekamper på Stade de la Tuilière.

Historie 
Klubben ble grunnlagt under navnet Montriond Lausanne i 1896 og gikk under dette navn frem til navneskiftet FC Lausanne-Sport i april 1920. Lausanne-Sport spilte i den øverste divisjonen (nå kalt Super League) i perioden 1906 til 1931, og fra 1932 til 2002. I disse to periodene vant klubben syv seriemesterskap og det sveitsiske cupmesterskapet ni ganger.

I juni 2002 ble Lausanne-Sport tvangsflyttet til andredivisjon (Challenge League) da klubben fikk problemer med økonomien og ikke kunne innfri lisenskrav fremmet av det sveitsiske fotballforbundet. Som følge av den økonomiske situasjonen ble klubben slått konkurs sommeren 2003, men fikk likevel starte om igjen i sveitsisk fjerdedivisjon. 

Lausanne-Sport spilte seg dog raskt opp igjen i seriesystemet, og ved sesongslutt i 2010/2011-sesongen rykket klubben opp igjen til Axpo Super League. Samme år ble klubben også kvalifisert for spill i UEFA Europa League 2010/11 etter å ha nådd finalen i den sveitsiske cupen, noe som overraskende endte med gruppespill i samme pulje som CSKA Moskva, Sparta Praha og Palermo. I 2017/18-sesongen rykket laget ned fra Super League.

Spillerstall 
Oppdatert 30. mars 2022.

Utlånte spillere

Meritter 
 Axpo Super League: (6) 1912/1913, 1931/1932, 1934/1935, 1935/1936, 1943/1944, 1950/1951, 1964/1965
 Schweizer Cup: (9) 1935, 1939, 1944, 1950, 1962, 1964, 1981, 1998, 1999

Kjente spillere med tilknytting til klubben 
  Max Abegglen
  Stéphane Chapuisat
  Marc Hottiger
  Ludovic Magnin
  Reto Ziegler
  Stefan Rehn
  Marko Pantelić

Referanser

Eksterne lenker 
 

Fotballag i Sveits
Fotballag etablert i 1896
Sport i Lausanne
1896 i Sveits
Sport i Europa i 1896
Knut Bøckman

Knut Sivert Aasen Bøckman (født 24. april 1932 i Tromsø, død 2. juli 2008) var en norsk journalist. Han var politisk redaktør i Morgenbladet. Han førte også spalten Trollhaugens Tass i Aftenposten. I 1954 ble Bøckman, sammen med Olav Hestenes, redaktør av Minerva.

Bøckman var en nestor i Oslo Schakselskap og skrev i mange år sjakkspalte hver onsdag og lørdag i Aftenposten. Han mottok i 1990 storkors av studentordenen Hans Majestet Den Gyldne Gris.

Bibliografi 
 Kongenes spill, spillets konger, Oslo: Universitetsforlaget, 1996. ISBN 82-00-22744-8

Noter

Referanser 

Norske redaktører
Norske journalister
Sjakkolympiadedeltagere
Personer fra Tromsø kommune
Fødsler i 1932
Dødsfall i 2008
Norske sjakkspillere
Gilbert N. Haugen

Gilbert Nelson Haugen (født 21. april 1859 i Wisconsin, død 18. juli 1933) var en delegat til den amerikanske kongressen som republikansk representant fra delstaten Iowa.

Haugen var norsk-amerikaner, og hadde norske forfedre som hadde utvandret fra Flå i Hallingdal i 1844 og bosatte seg i Wisconsin. Gilbert Haugen kom i ung alder til Deborah i Iowa. 

Haugen satt i den amerikanske Kongressen fra 4. mars 1899 til 3. mars 1933. Ved valget i 1932 ble Haugen, i likhet med mange andre republikanske politikere, beseiret av Franklin D. Roosevelt og demokratene. Haugen tapte valget mot demokraten Fred Biermann. Få måneder etter å ha forlatt sin stilling ved kongressen, døde Haugen i Northwood, Iowa, den 18. juli 1933, da han var 74 år gammel. Haugen ble begravet i Sunset Rest Cemetery i Northwood.

Referanser

Litteratur 
 Peter T. Harstad: Gilbert N. Haugen: Norwegian-American farm politician  State Historical Society of Iowa, 1992 – 217 sider ISBN 9780890330111

Eksterne lenker 
 
 

Personer fra Rock County i Wisconsin
Personer fra Decorah i Iowa
Politikere fra USA
Jackie Robinson

Jackie Robinson (født 31. januar 1919, død 24. oktober 1972) var en amerikansk baseballspiller og første afroamerikanske spiller i Major League Baseball (MLB) i moderne tid.

Robinson debuterte som baseballspiller med Brooklyn Dodgers i 1947. Robinson var den første afroamerikanske mannen som spilte i de store baseball-ligaene siden 1880-tallet. I seks tiår hadde afroamerikanske spillere blitt rykket ned til Negro-ligaer før Robinson kom på banen. Han medvirket til å få en slutt på raseskillet i profesjonell amerikansk baseball. I tillegg til sin store kulturelle innflytelse, hadde Robinson en eksepsjonell karriere innenfor baseball. I ti sesonger, spilte han i seks World Series og bidro til at Brooklyn Dodgers vant World Championship i 1955. Robinson ble valgt til seks sammenhengende All-Star Games fra 1949 til 1954. I 1947 ble han tildelt MLB Rookie of the Year Award, og i 1949 vant han National League Most Valuable Player Award, som den første afroamerikanske spilleren. 

Robinson ble tatt inn i Baseball Hall of Fame i 1962. I 1960 var Robinson med på å etablere Freedom National Bank, en afroamerikansk finansinstitusjon med base i Harlem, New York. I anerkjennelse av hans prestasjoner både på og utenfor banen, ble Robinson posthumt tildelt medaljen Presidential Medal of Freedom og Congressional Gold Medal. Hans kone, Rachel, hadde en karriere i sykepleie, og var assisterende professor ved Yale School of Nursing og direktør for sykepleie ved Connecticut Mental Health Center. Hun satt også i styret til Freedom National Bank frem til denne stengte i 1990. De fikk tre barn sammen. Deres eldste sønn var i militæret og deltok i Vietnamkrigen, der han ble såret i kamp i november 1965. Etter Vietnamkrigen slet han med narkotika-problemer, og den 17. juni 1971, i en alder av 24 år, ble han drept i en bilulykke. 

Komplikasjoner etter hjertesykdom og diabetes svekket Robinsons helse og gjorde ham nesten blind. Den 24. oktober 1972, døde Robinson av et hjerteinfarkt i sitt eget hjem i Stamford, Connecticut. I 1999 ble Robinson oppført på Time Magazine sin liste over de 100 mest innflytelsesrike menneskene i det 20. århundre. Robinson ble også æret av United States Postal Service og ble avbildet på frimerker i 1982, 1999 og 2000.

Referanser

Eksterne lenker 
 
 
 
 
 
  Jackie Robinson Foundation Official Website
  BlackFivesBlog: Jackie Robinson, Pro Basketball Star:

Baseballspillere fra USA
Kongressens gullmedalje
Liste over statsledere i 1840



Amerika 

  Rio Grande
 Republikken erklært uavhengig av Mexico 17. januar 1840. Republikken ble opphevet 6. november 1840.
 President - Jesús de Cárdenas, president for republikken Rio Grande (1840 - 1840)

Europa

 Montenegro – Petar II Petrović-Njegoš, fyrstebiskop av Montenegro (1830–1851)

Oseania

Eksterne lenker
 Herskere

1840
Teuvo Aura

Teuvo Ensio Aura (født 28. desember 1912 i Ruskeala, død 11. januar 1999 i Helsingfors) var en finsk politiker. Han var Finlands statsminister i to korte perioder, først 14. mai til 15. juli 1970 og igjen 29. oktober 1971 til 23. februar 1972. Begge regjeringene var forretningsministerier.

Aura tilhørte de liberale partiene Framstegspartiet, De Frisinnades Förbund og Liberalerna. På 1950-tallet var han statsråd i flere regjeringer. Aura var sosialminister og handels- og industriminister 1950–51, justisminister 1951, handels- og industriminister 1953, utenriksminister og handels- og industriminister 1953–1954, samt innenriksminister, finansminister handels- og industriminister 1957.

Hans to forretningsministerier ble spøkefullt kalt «frivilliga brandkårer».

Fra 1968 til 1979 var Aura stadsdirektör («øverborgermester») i Helsingfors.

Referanser

Eksterne lenker 
 
 
 

Finske statsministre
Finske utenriksministre
Finske justisministre
Finske finansministre
Finske ministre
Personer fra Sortevala rajon
The Stringers

The Stringers var et band fra Bergen som spilte på begynnelsen av 1960-tallet. Svein Erik «Småen» Dahle gitar, Arne «Pluggen» Brakstad gitar, Finn «Bobbo» Nysether slagverk og Trond Bjarke bass, var grunnleggerne av bandet. Helge Nilsen vokalist fra 1962. Andre kjente medlemmer var Jan Foss gitar og Svein Arne Amundsen slagverk fra 1964. Rune Larsen fra 1964 dels i duo med Helge Nilsen.

Stringers danket ut selveste Beatles på listetoppene med «Do you love me anymore». Helge Nilsen mintes spesielt starthjelpen fra Rolv Wesenlund som var innspillingssjef i plateselskapet Philips. Fjernsynsreklame fantes ikke på den tiden, men Nilsen var også Brann-spiller, og under en kamp mot Skeid på Bislett stadion i 1964 kom Wesenlund til mikrofonen og opplyste at Nilsen var Branns nummer 7. Deretter satte han på «Do you love me anymore» over høyttaleranlegget.

Stringers ble kåret som Bergens beste popband i 1965.

Referanser

Eksterne lenker 
 
 The Stringers hos Rockipedia

Norske popgrupper
Musikk i Bergen
Ruzi Ying

Barnet Yīng (tradisjonell kinesisk: 孺子嬰; forenklet kinesisk: 孺子婴; hanyu pinyin: Rúzi Yīng; født 5 e.Kr., død 25 e.Kr.), født Liú Yīng (劉嬰), var den femtende og siste keiseren av det tidlige kinesiske Han-dynastiet, kjent som det Det vestlige Han-dynasti, fra 6 til 8 e.Kr..

Biografi
Etter at keiser Han Pingdi ble drept uten å ha en arving, valgte regent Wang Mang den yngste av alle tenkelige kandidater til å etterfølge ham for å kunne opprettholde sin makt i regjeringa. Også Yīng ble snart avsatt av Wáng, som gjorde seg selv til keiser for det «nye» Xin-dynastiet, og slik ble Hàn-dynastiet midlertidig avskaffet. Under Xin-dynastiet ble Yīng satt i en effektiv husarrest; han var isolert så lenge at da han kom ut igjen som voksen kjente han ikke igjen vanlige dyr. Før Xin-dynastiet ble styrtet i 23 var det mange ambisiøse menn som hevdet de ønsket å gjenopprette Hàn. I 25 startet et opprør mot den midlertidige keiseren Han Gengshidi. Yīng ble involvert i opprøret, og ble drept da det ble slått ned i 25. Rúzi Yīng har blitt sett på som et tragisk uskyldig barn som har blitt et offer for sine omgivelser. Han har ofte blitt kalt «keiser Rúzi», men dette er feilaktig da han aldri formelt besteg tronen som keiser, det var han for ung til, og tittelen hans var kronprins og hersker for riket. 

Kinesiske keisere
Jebel Shammar

Jabal Shammar er et fjellrikt område øst for Hijaz på nordre delen av Den arabiske halvøyen.  Jabal Shammar, også kjent som emiratet Ha'il, var på begynnelsen av 1900-tallet en selvstendig stat. Etter konflikter mellom den regjerende dynastiet Rashid og Ibn Saud erobret den sistnevnte seinere området i 1921 og innlemmet det i sitt kongerike Najd. Ha'il er nå en provins i kongeriket Saudi-Arabia.

Kilder
 Robert Lacey, The Kingdom, Saudiernas rike (1982, på svensk 1984) ISBN 91-582-0553-5

Saudi-Arabias geografi
Stater og territorier etablert i 1836
Stater og territorier opphørt i 1921
Servette FC

Association du Servette Football Club er en sveitsisk fotballklubb basert i byen Genève i kantonen med samme navn. Klubben ble grunnlagt i 1890 og lagets draktfarger er burgunder, mens bortedraktene er hvite med detaljer i burgunder. Servette FC spiller for øyeblikket i Challenge League, som er landets nest øverste divisjon, og spiller sine hjemmekamper på Stade de Genève.

Historie 
Klubben ble grunnlagt i mars 1890 og var en av de ledende klubbene i det fransktalende Sveits med 17 seriemesterskap og syv cupmesterskap. Servette vant for øvrig i 1908 Torneo Internazionale Stampa Sportiva, som var en av verdens første internasjonale fotballmesterskap. I 1930 var klubben med på å organisere Coupe des Nations, som av mange blir sett på som en tidlig forgjenger av dagens UEFA Champions League.

Servette FC ble ledet av Umberto Barberis og Claude Andrey i 1978/1979-sesongen og vant alle mesterskap den deltok i, med unntak av cupvinnercupen, hvor de ble slått ut i kvartfinalen av Fortuna Düsseldorf. Barberis ble deretter fransk mester med AS Monaco FC i 1982. I 2005 gikk moderselskapet bak Servette konkurs og førte til at a-laget ble lagt ned, mens navnrettighetene gikk til klubbens ungdomslag. Dette gjorde at klubben fikk starte på nytt to divisjoner under (1. Liga), og etter 2010/2011-sesongen var Servette FC igjen tilbake i landets øverste divisjon.

Spillerstall 
Oppdatert 30. mars 2022.

Utlånte spillere

Meritter 
 Axpo Super League: (17) 1907, 1918, 1922, 1925, 1926, 1930, 1933, 1934, 1940, 1946, 1950, 1961, 1962, 1979, 1985, 1994 og 1999
 Schweizer Cup: (7) 1928, 1949, 1971, 1978, 1979, 1984, 2001
 Schweizer Ligacup: (3) 1977, 1979, 1980
 Torneo Internazionale Stampa Sportiva: (1) 1908

Kjente spillere med tilknytting til klubben 
  Miklos Molnar
  Sonny Anderson 
  Karl-Heinz Rummenigge
  Oliver Neuville
  Christian Karembeu
  Alexander Frei
  Håkan Mild

Referanser

Eksterne lenker 
 

Fotballag i Sveits
Fotballag etablert i 1890
Sport i Genève
1890 i Sveits
Sport i Europa i 1890
Københavns navn

Københavns navn kan spores tilbake til middelalderen, da byen på gammeldansk het Køpmannæhafn, et navn som skulle bety «kjøpmennenes havn», et uttrykk for den betydningen kjøpmennene hadde for byen på dette tidspunktet. Den danske stavemåten av navnet ble endret fra Kjøbenhavn til København i 1906. (Den eldre stavemåten er fortsatt i bruk i en rekke firmanavn m.m.)

Byen omtales første gang i 1043 under navnet Havn (Hafnæ, seinere latin Hafnia), da det i Knytlingasagaen fortelles at Svend Estridsen hadde flyttet dit, etter at han var blitt slått av Magnus den gode. I senere kilder brukes navnet Kaupmannahafn eller Saxos Domus Mercatorum, som begge betyr «kjøpmennenes havn», og som det nåværende navnet stammer fra.

Det norske navnet København er det samme som på dansk. En rekke andre navn som bygger på det opprinnelige danske navnet på byen brukes på forskjellige språk. Som eksempler kan man nevne tysk og nederlandsk Kopenhagen, engelsk Copenhagen, fransk, portugisisk og spansk Copenhague, latin Hafnia, italiensk Copenaghen, svensk Köpenhamn, ungarsk Koppenhága, finsk Kööpenhamina, tsjekkisk Kodaň, polsk Kopenhaga, russisk Kопенга́ген (Kopengagen) og islandsk Kaupmannahöfn.

Den latinske utgaven av navnet ble for øvrig i 1923 grunnlaget for navngivingen av det nyoppdagede grunnstoffet hafnium, ettersom oppdagelsen skjedde på det nåværende Niels Bohr-instituttet.

Den opprinnelige latinske betegnelsen for byen er Hafn eller Hafnæ, mens Hafnia først er kommet til senere.

Kallenavn
Som det hører storbyer til, har København også en rekke kallenavn:
 Kongens København: gjennom århundrene har flere konger satt sitt preg på byen. Det gjelder spesielt Christian 4., som i tillegg til å utvide området innenfor byvoldene til det tredobbelte bidro med bygninger som Rosenborg, Rundetårn og Børsen. Etterkommeren hans Christian 6. bygde det første Christiansborg, og Frederik 5. ga navn til kvarteret Frederiksstaden.
 Byen med de skønne tårne: turistslogan skapt av bryggeren Carl Jacobsen i 1910. Det henviser til de mange tårnene og spirene som den gang som nå setter sitt preg særlig på Indre By, hvor den generøse bryggeren for øvrig også selv bidro i form av spiret på Nikolaj Kirke. Selve sloganet er inspirert av slagordet St. Gimignano delle belle torre om den norditalienske byen St. Gimignano, som også er kjent for sine mange tårn.
 Wonderful Copenhagen: «vidunderlige København». Både et turistslogan gjort kjent av skuespilleren Danny Kaye, som sang om byen i en film fra 1952 om H.C. Andersen, og navnet på byens offisielle turistorganisasjon, Wonderful Copenhagen.

Av og til ses dessuten Nordens Paris, men denne smigrende sammenligningen med Paris er i motsetning til de andre ikke eksklusiv, for den deles med både norske Tromsø og danske Aalborg.

Referanser

Navn
Etymologi
Trønderski

Trønderski var en skifabrikk som ble etablert av den kjente skiløperen Olav Lian sammen med sportsbutikken Axel Bruun i Trondheim. Fabrikken lå på Selsbakk og holdt det gående til 1974.

Eksterne lenker
 Norske treskifabrikker. Artikkel i www.adressa.no
 Artikkel i strindahistorielag.no

Norske skiprodusenter
Selskaper opphørt i 1974
Phystis simois

Phystis simois er en sommerfugl som tilhører underfamilien Nymphalinae i den store familien flikvinger (Nymphalidae). Den lever i Sør-Amerika.

Utseende 
En ganske liten (vingespenn 20-25 millimeter) sommerfugl, vingene er nettmønstret i brunoransje, mørkbrunt og hvitt.

Utbredelse 
Arten er utbredt i Sør-Amerika.
Den finnes i det sørlige Brasil, Peru, Bolivia, det nordlige Argentina og Uruguay.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Nymphalinae Swainson, 1827
 Gruppen rutevinger, Melitaeini
 Phystis simois (Hewitson, 1864)

Kilder 
 Wahlberg, N. (2006) Phystis simois på Tree of life

Eksterne lenker 
 
 The Nymphalidae Systematics Group: The Subfamily Nymphalinae
 Markku Savela's Lepidoptera and some other life forms: Sjekkliste over artene. Hentet 1.1. 2012
 Bilde av arten 

Nymphalinae
Sommerfugler formelt beskrevet i 1864
Dyr formelt beskrevet av William Chapman Hewitson